**আবুল আযীজ মোহাম্মদ ইসমাইল আলী** (১৮৬৮-১৯৩৭) একজন বাংলাভাষী মুসলিম উর্দু কবি, সুবক্তা, তার্কিক ও খিলাফত আন্দোলন-এর সক্রিয় কর্মী। তার কাব্যনাম **আলম**। দিওয়ান-ই-আলম কাব্যের জন্য তিনি কলকাতা আলিয়া মাদ্রাসা থেকে ১৯১০ সালে **'বাংলার তুতা'** উপাধি প্রাপ্ত হন।

জন্ম ও পারিবারিক পরিচিতি
------------------------

আবুল আযীজ মোহাম্মদ ইসমাইল আলী ১৮৬৮ খ্রিস্টাব্দে সিলেট জেলার কানাইঘাট উপজেলার বাটইআইল গ্রামে জন্মগ্রহণ করেন।  তার পিতা মাওলানা আব্দুর রহমান কাদেরি ছিলেন একজন আলেম ও মুফতি। ইসমাঈল আলমের ছোট ভাই মরমি কবি ইবরাহীম আলী তশনা। তার পূর্বপুরুষ শাহ তাকী-উদ-দীন ছিলেন শাহজালালের সফরসঙ্গী।

শিক্ষাজীবন
----------

বাল্যকালে পিতা আব্দুর রহমান কাদরীর কাছে প্রাথমিকের পাঠ সমাপ্তির পর ইসমাঈল আলম ভর্তি হন তৎকালীন সিলেট তথা আসাম অঞ্চলের প্রাচীন শিক্ষাপ্রতিষ্ঠান ফুলবাড়ি আজিরিয়া মাদ্রাসায় । সেখানে আরবি-ফার্সিতে ভালো ফলাফল করে উচ্চশিক্ষার জন্যে ভর্তি হন কলকাতা আলিয়া মাদ্রাসায় এবং ১৮৯৭ সালে শিক্ষা সমাপ্তির পর দেশে ফিরেন।

কর্ম জীবন
---------

ইসমাঈল আলম আরবী, ফার্সি, উর্দু ভাষায় বক্তব্য দিতেন। ব্রিটিশবিরোধী খেলাফত আন্দোলনে ভুমিকা রাখেন এবং উজ্জীবনী অনেক সঙ্গিত রচনা করেন। তিনি বিচারিক কাজ করতেন।" তিনি ফজলুর রহমান গঞ্জে মুরাদাবাদীর মুরিদ ছিলেন।

রচনাবলী
-------

মাওলানা মোহাম্মদ ইসমাইল আলী উর্দু এবং ফার্সিতে কবিতা লিখেছেন। তিনি ছোটবেলা থেকেই উর্দু-ফারসি শায়েরির প্রতি আকৃষ্ট ছিলেন এবং সে সময়ের বড় আলেমদের একজন।  তিনি ছিলেন সহজাত কবি। তাঁর রচিত কেতাবের মধ্যে দিওয়ান-ই-আলম অন্যতম। দিওয়ান-ই-আলম কাব্যের জন্য কলকাতা আলিয়া বিশ্ববিদ্যালয়-এর তৎকালীন প্রিন্সিপাল উইলিয়াম হেমিল্টন হার্লি তাকে **'বাংলার তুতা'** উপাধি প্রদান করেন। দিওয়ান-ই-আলম-এর প্রকাশকাল: ১৩২৮ হিজরি, ১৯১০খ্রিস্টাব্দ; কাইয়ুমী, ওয়াকিয়ী মহল্লা, টিকাপুর, জেলা: কানপুর, উত্তরপ্রদেশ, ভারত থেকে। এ কাব্য ফারসি-উর্দুর সমন্বয়ে মহানবী (সঃ)-এর সীরাত ও উচ্চাঙ্গের না’ত সমৃদ্ধ। বাংলাভাষী উর্দু কবি মাওলানা আনজব আলী শওক বলেন "মাওলানা ইসমাঈল আলম আমার কাব্যগুরু"।
আলমের অনুদিত কাব্যরূপঃ

প্রথম প্রকাশিত প্রচ্ছদ, ইসলামিয়া প্রেস, Kanpur, ইনডিয়া

|  |  |  |
| --- | --- | --- |
| "| যখন তোমার উচ্চকিত নাম শুনেছি
জাহান্নামের ভয়ভীতি সব দূর হয়েছে
সৌর জ্যোতির তজল্লিতে জাগল তারা
নাচলো আমার পূর্ণিমারাত চাঁদ-সিতারা। | "|

 

|  |  |  |
| --- | --- | --- |
| "| তোমার কেশের আশে নির্ঘুম রাত
পাড়ি দেই অজস্র বোধের সাগর
আচমকা পাই যতো আসমানী ঘ্রাণ
হে রাসুল সবটাই তোমার আতর।
হে নবী তোমার প্রেমে আলমের বুক
আঁধারে মাতম ধরে ভাসায়ে চিবুক! | "|

মৃত্যু
------

জীবনের শেষ তেরো বছর ইসমাঈল আলম অন্ধ ছিলেন। ১৩৪৪ বাংলা, ১৯৩৭ খ্রিস্টাব্দে নিভৃতচারী এ মনিষী মৃত্যুবরণ করেন। মুরিদানের ভালবাসার দাবীতে নিজবাড়ী থেকে বিশ কিলোমিটার দূর সড়কেরবাজার, [[কানাইঘাট]] ঈদগাহ-গোরস্তানে দাফন করা হয়।

তথ্যসূত্র
---------

1. ↑  স্মৃতির পাতায় জালালাবাদ, লেখক: শহিদ চৌধুরী, প্রকাশক: জালালাবাদ ফোরাম, জাপান, ১৯৯৪
2. ↑  দৈনিক সিলেটের ডাক,২৬আগস্ট,২০০৮
3. ↑  সিলহেট মে উর্দু, আবদুল জলিল বসমিল, আনজুমান-এ-তারাক্কি উর্দু, ১৯৮০-১৯৮১ করাচি
4. ↑
5. ↑  হায়াতে তাইয়্যিবা, লেখক: মুফতি মোহাম্মদ রহমতুল্লাহ, প্রকাশকাল: ১৯৮৫
6. 1 2 3  মাসিক মদিনা, ফেব্রুয়ারি ২০০৯
7. ↑  মাশায়েখে আসাম, লেখক: আব্দুল জলিল রাগবি, প্রকাশক: নুরি ইসলামিক ফাউন্ডেশন, নওয়াগাও, আসাম, ভারত
8. ↑  কানাইঘাটের উলামায়ে কেরাম, প্রথম খণ্ড, মুহাম্মদ আব্দুর রহিম, পাণ্ডুলিপি প্রকাশন, প্রকাশকাল: মার্চ ২০১৮
9. 1 2 3 4  সিলহেট মে উর্দু, আনজুমান-এ-তারাক্কি উর্দু, ১৯৮০-১৯৮১ করাচি
10. ↑  উর্দু ভাষা ও সাহিত্য উৎস ও ক্রমবিকাশ, সৈয়দ মবনু, পৃ: ১২৬, চৈতন্য, প্রকাশকাল: জুলাই ২০১৭
11. ↑  মাদ্রাসা-ই-আলিয়ার ইতিহাস, মাওলানা মমতাজ উদ্দিন আহমদ, প্রকাশক: ইসলামিক ফাউণ্ডেশন বাংলাদেশ, ফেব্রুয়ারি ২০০৪
12. ↑  বাংলাদেশের সূফী সাধক, ড. গোলাম সাকলায়েন, ইসলামিক ফাউণ্ডেশন বাংলাদেশ, ঢাকা ১৯৮২, পৃৃ: ১১১-৪
13. ↑  দৈনিক সিলেটের ডাক,২৯ এপ্রিল,২০১৮
14. ↑  স্মৃতির পাতায় জালালাবাদ, সম্পাদক: শহীদ চৌধুরী, প্রকাশনায়: জালালাবাদ এসোসিয়েশন, জাপান